CELEX: 32015R1154
Language: sk
Date: 2015-07-14 00:00:00
Title: Vykonávacie nariadenie Komisie (EÚ) 2015/1154 zo 14. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky sulfosulfurón a ktorým sa mení príloha k vykonávaciemu nariadeniu (EÚ) č. 540/2011 (Text s významom pre EHP)

15.7.2015   
            
            
               SK
            
            
               Úradný vestník Európskej únie
            
            
               L 187/18
            
         VYKONÁVACIE NARIADENIE KOMISIE (EÚ) 2015/1154
   zo 14. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky sulfosulfurón a ktorým sa mení príloha k vykonávaciemu nariadeniu (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:
   
               (1)
            
            
               Schválenie účinnej látky sulfosulfurón v zmysle časti A prílohy k vykonávaciemu nariadeniu Komisie (EÚ) č. 540/2011 (2) platí do 31. decembra 2015.
            
         
               (2)
            
            
               Žiadosť o obnovenie zaradenia účinnej látky sulfosulfurón do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
            
         
               (3)
            
            
               Žiadateľ predložil doplňujúcu dokumentáciu v súlade s článkom 9 nariadenia (EÚ) č. 1141/2010 spolu s vysvetlením relevantnosti jednotlivých predložených štúdií. Spravodajský členský štát skonštatoval, že žiadosť je úplná.
            
         
               (4)
            
            
               Spravodajský členský štát vypracoval správu z hodnotenia obnoveného zaradenia na základe konzultácie so spoluspravodajským členským štátom a 31. mája 2013 ju predložil Európskemu úradu pre bezpečnosť potravín (ďalej len „úrad“) a Komisii.
            
         
               (5)
            
            
               Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
            
         
               (6)
            
            
               Úrad oznámil 3. júla 2014 Komisii svoj záver o tom, či možno očakávať, že sulfosulfurón spĺňa kritériá schválenia stanovené v článku 4 nariadenia (ES) č. 1107/2009. Komisia predložila 12. decembra 2014 návrh revíznej správy o sulfosulfuróne Stálemu výboru pre rastliny, zvieratá, potraviny a krmivá.
            
         
               (7)
            
            
               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 sú splnené. Uvedené kritériá schválenia sa preto považujú za splnené.
            
         
               (8)
            
            
               Hodnotenie rizík v prípade obnovenia schválenia sulfosulfurónu vychádza z obmedzeného počtu reprezentatívnych použití, ktoré však neobmedzujú použitia, pre ktoré môžu byť prípravky na ochranu rastlín s obsahom sulfosulfurónu povolené. Je preto vhodné zrušiť obmedzenie týkajúce sa použitia ako herbicíd.
            
         
               (9)
            
            
               Preto je vhodné obnoviť schválenie látky sulfosulfurón.
            
         
               (10)
            
            
               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
            
         
               (11)
            
            
               Toto nariadenie by sa malo uplatňovať odo dňa nasledujúceho po dni uplynutia platnosti schválenia účinnej látky sulfosulfurón uvedeného v odôvodnení 1.
            
         
               (12)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky sulfosulfurón špecifikovanej v prílohe I sa obnovuje za podmienok stanovených v danej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum začatia uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
   
      PRÍLOHA I
      
                  Všeobecný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  sulfosulfurón
                  CAS č. 141776-32-1
                  CIPAC č. 601
               
               
                  1-(4,6-dimetoxypyrimidín-2-yl)-3-[2-(etylsulfonyl)imidazo[1,2-a]pyridín-3-ylsulfonyl]močovina
               
               
                  ≥ 980 g/kg
                  Táto relevantná nečistota nesmie prekročiť určitú prahovú hodnotu v technickom materiáli:
                  fenol: < 2 g/kg
               
               
                  1. január 2016
               
               
                  31. decembra 2030
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery z revíznej správy o sulfosulfuróne, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              —
                           
                           
                              ochrane podzemnej vody, keď sa látka používa v oblastiach s citlivou pôdou a/alebo citlivými klimatickými podmienkami,
                           
                        
                              —
                           
                           
                              riziku pre necieľové pôdne makroorganizmy iné ako dážďovky, necieľové suchozemské rastliny a vodné organizmy.
                           
                        
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  V časti A sa vypúšťa položka 32 týkajúca sa sulfosulfurónu.
               
            
                  2.
               
               
                  V časti B sa dopĺňa táto položka 89:
                  
                               
                           
                           
                              Bežný názov, identifikačné čísla
                           
                           
                              Názov IUPAC
                           
                           
                              Čistota (1)
                              
                           
                           
                              Dátum schválenia
                           
                           
                              Koniec platnosti schválenia
                           
                           
                              Osobitné ustanovenia
                           
                        
                              „89
                           
                           
                              sulfosulfurón
                              CAS č. 141776-32-1
                              CIPAC č. 601
                           
                           
                              1-(4,6-dimetoxypyrimidín-2-yl)-3-[2-(etylsulfonyl)imidazo[1,2-a]pyridín-3-ylsulfonyl]močovina
                           
                           
                              ≥ 980 g/kg
                              Táto relevantná nečistota nesmie prekročiť určitú prahovú hodnotu v technickom materiáli:
                              fenol: < 2 g/kg
                           
                           
                              1. január 2016
                           
                           
                              31. decembra 2030
                           
                           
                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery z revíznej správy o sulfosulfuróne, a najmä jej dodatky I a II.
                              Pri tomto celkovom hodnotení musia členské štáty venovať osobitnú pozornosť:
                              
                                          —
                                       
                                       
                                          ochrane podzemnej vody, keď sa látka používa v oblastiach s citlivou pôdou a/alebo citlivými klimatickými podmienkami,
                                       
                                    
                                          —
                                       
                                       
                                          riziku pre necieľové pôdne makroorganizmy iné ako dážďovky, necieľové suchozemské rastliny a vodné organizmy.“
                                       
                                    
                        
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.